
Je li dozvoljeno zakasniti sa zekatom da bi se dao u ramazanu jer je tada vrednije?


* 
* 
* 
* 
* 
* 
* 

 
Je li dozvoljeno zakasniti sa zekatom da bi se dao u ramazanu jer je tada vrednije?

***[Zekat](https://pitajucene.com/search/zekat/questions/ "Pretraži pitanja o zekatu")*** je obavezno izdvojiti neposredno po navršetku lunarne godine i nije dozvoljeno čekati ***[ramazan](https://pitajucene.com/search/ramaza/questions/ "Pretraži pitanja o ramazanu")*** kasneći tako sa izdvajanjem zekata. U slučaju da se mjesečeva godina napuni u redžebu, tada nije dozvoljeno čekati ramazan sa davanjem zekata, već ga treba izdvojiti neposredno nakon što ***[imetak](https://pitajucene.com/search/imetak/questions/ "Pretraži pitanja o imetku")*** pregodini. Ovo je stav većine islamskih učenjaka. (Vidjeti: *El-Medžmua,* 5/308.)


Abdullah b. Mes’ud kaže da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, prokleo lâvis-sadeka (Po nekim učenjacima ova riječ znači odgađanje izdvajanja zekata, a po drugima potpuno uskraćivanje.) na Sudnjem danu. (Ibn Ebi Šejbe, 2/354/9834, Ibn Huzejme, 4/8/2250, i Bejheki, 4/138/7226, sa ispravnim lancem prenosilaca. Vidjeti: *Sahihut-tergib,* 1/465-466 i 2/375.)


Neki islamski učenjaci su kašnjenje sa izdvajanjem zekata ubrojali u velike grijehe, (Vidjeti: *Ez-Zevadžir,* 1/382.) a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


